হযরত আশরাফ আলী থানভী রাহ.-এর ভাষ্যমতে, ‘‘প্রত্যেকেই অনুসরণীয় হতে চায়, তাহলে অনুসারী আসবে কোত্থেকে।’’এজন্য নিজেকে মুক্তাদী (অনুসরণকারী) বানান। অনুসরণীয় সাজা থেকে বিরত থাকুন। অনুসারী হয়ে অন্যের সাথে মিলে কাজ করার মধ্যে শুরুতে ইখলাস থাকে এবং ধীরে ধীরে তা বাড়তেই থাকে। শুরু থেকে যদি ইখলাস না-ও থাকে, একপর্যায়ে ইখলাস সৃষ্টি হয়ে যায়। তাই দ্বীনের প্রতিটি সেবককে অন্যের সাথে মিলে ও পেছনে থেকে কাজ করার পরামর্শ দেওয়া উচিত। এতে যদিও অন্তরে খুব কষ্ট লাগে কিন্তু এর মধ্যেই রয়েছে বরকত ও নিরাপত্তা। যে অন্যের সাথে মিলে কাজ করতে পারে সে দ্বীনের যে কোনো খাদেমের সহযোগী হয়ে থাকে, প্রতিপক্ষ হয় না।